Milliste vastuseisudega sa elus silmitsi seisad?
Kas leiad end põgenemas selle vastuseisu eest,
või jooksed sellele vastu oma usus peituvas väes?
Kas võitluste keskel keskendud sellele,
mis on tõusnud su vastu,
või leiad sa oma usust jõudu, et ületada need võitlused?
Tere tulemast taas vaatama Hillsong TV'd!
Mina olen Brian Houston
ja mul on see suur au olla selle saate saatejuhiks.
See saade räägib elust Jeesuses Kristuses
ja täna räägin sellest, kuidas sinu usk saab olla sinu jõuks.
Olgu see sõnum sulle abiks ja julgustuseks.
Minu tänase sõnumi teema on: "Minu usk - minu tugevus".
Minu usk - minu tugevus.
Tahan julgustada teid omama tugevat, mehist, jõulist ja vastupidavat usku.
Vastupidav, jõuline usk ei tähenda tingimata selliseid muskleid
mille nimel me jõusaalis vaeva näeme.
Kuid usk on nagu vaimne lihas,
mille tugevdamiseks tuleb seda treenida.
Viis, kuidas omada nõrka usku, on mitte kunagi seda rakendada.
Selleks aga, et saada tugevaks usus, peab teadma,
et me usk pole mitte me usus, aga Jeesuses
ja me peame rakendama seda usku.
Ja igakord, kui mõni lahing, probleem või vastuseis esile kerkib,
sa tead, kuidas seista usus.
Samas olen näinud, kuidas selline mehine, jõuline usk
võib tulla mõnelt väikeselt vanamemmelt.
Ühelt armsalt vanalt naiselt,
kes armastab oma Jumalat kogu oma südamest
ja kes on elu jooksul õppinud,
kuidas usaldada Jumalat igas eluolukorras.
Usun, et see on usk, millest ka paljud siinsed isad ja mehed
võiks kinni haarata ning mida oma elus rakendada.
Minu usk - minu tugevus.
Mulle meeldib piiblilõik Heebrealastele 11:33-34,
kuna see räägib mehisest, jõulisest usust.
Seal on öeldud, et usklikud vallutasid usu läbi kuningriike,
tegid õiglasi tegusid, said kätte Jumala tõotused,
sulgesid lõvide suud,
kustutasid tule väe,
pääsesid mõõga eest, olid vägevad sõjas
ja lõid vaenlase väed taanduma.
See kõlab mulle küll kui täiega pealehakkava usuna.
Kas keegi siin usub pealehakkavasse usku?
Julgesse usku?
Usk muutub julgeks vaid keset proovilepanekuid.
Piibel räägib meile usuvõitlusest,
aga kui elus kunagi midagi nihu ei läheks,
poleks ka vajadust usu ega võitluse järele.
Meid kutsutakse enam kui võitjateks,
aga kui poleks midagi, mida võita,
poleks ka põhjust nimetada meid võitjateks.
Kui poleks midagi, mida ületada, poleks meil ka tarvidust olla ületajad.
Kuid fakt on see, et elu toob endaga kaasa väljakutseid.
Seetõttu meeldib mulle Heebrea 11:33 salmi algus:
"Kes usu läbi vallutasid kuningriike."
Rääkisin teile varem Joosuast,
kellele Jumal oli andnud imelise tõotuse
ja tundus, et miski ei saa kunagi valesti minna.
Joosua 1:3 ütles Jumal Joosuale:
"Kõik paigad, kuhu teie jalatald astub, annan ma teile."
Ma annan teile kõik!
Kogu maa mägedest ookeanini ja tee kõrbest jõeni - see kõik on teie!
See kõik tundus nii imelisena,
kuid siis ütles Jumal salmis 9 Joosuale: "Ole vahva ja tugev!"
Ja sa mõtled:
miks peaks nii imelise tõotuse puhul veel vahva ja julge olema?
Kuid Joosua 1, salmid 6 ja 9 ütlevad mõlemad:
"Ole vahva ja tugev!"
Joosua 1:7 ütleb aga lausa: "Ole ainult vahva ja hästi tugev."
Nii et järelikult oli midagi õhus
ja 12 peatükki hiljem tulebki juttu paarist "väikesest" lahingust,
kuhu Joosua sattus, vallutades maid, kuhu ta jalg astus.
Oh, see polnud midagi liiga suurt või hullu!
Joosua 12:7 ütleb lihtsalt: "Ja need on maa kuningad,
keda Joosua ja Iisraeli lapsed lõid siinpool Jordanit."
Nii et siin on juttu kuningatest, kelle ta pidi ära võitma.
Mäletate seda Heebrea 11:33 kirjakohta,
kus nad usu kaudu vallutasid kuningriike?
Joosua 12:9-24
Jeeriko kuningas - üks;
Peeteli kõrval oleva Ai kuningas - üks;
Jeruusalemma kuningas - üks.
See nimekiri jätkub pikalt,
nimetades ära erinevate paikade kuningad,
kuniks salm 24 ütleb:
"Kõiki kuningaid kokku - kolmkümmend üks."
Kuidas sa vallutad 31 kuningat?
Üks kuningas korraga.
Sest Piibel just nii neid loetleski:
see kuningas - üks, too kuningasa - üks.
Kuid siin tuli mängu ka hingevanlase kavalus.
Hingevaenlane on kõigi segaduste allikas
ja kui ta sind ründab, siis mitte vaid ühest kohast,
aga mitmest kohast korraga.
Nii et korraga on otsekui kogu põrgu lahti,
sest ta tahab hoida sind segaduses.
Kuid mina usun, et sul on võimalik omada sellist usku Jeesusesse,
mis suudab vallutada kuningriike.
Jah, elu võib olla selline,
et kord oled lahingus ja siis rõõmutsed võidu üle,
kuni käib järgmine kõmakas ja sa oled juba uues lahingus.
Kuid siis on jälle rõõmustamise aeg, kuni tuleb uus lahing.
Kui sa aga keskendud neile kõigile üks olukord korraga,
on lausa hämmastav, kui ustav me Jumal on.
Nii et Heebrea kirja usklikud vallutasid kuningriike usu läbi.
Järgmiseks aga tegid õiglasi tegusid.
Me teame, et me oma õigsus pole pennigi väärt
ja et Jeesus on meie õigsuseks.
Kui me elame Kristuse õigsuses
ja meil on selline usk, mis laseb meil teha õigsuse tegusid,
siis me näeme ka Kristuse õigsust toimimas me eludes.
Kui aus olla, siis see polegi nii raske.
See tõesti pole,
sest on nii palju võimalusi, kus õigsust rakendada.
Nad vallutasid usu läbi kuningriike ja tegid õigsuse tegusid.
Mõeldes elule ja neile võimalustele, mis meil on,
peaks me laskma Kristuse õigsusel kumada läbi kogu me elu.
Mu palve on, et meie koguduse DNA - meie käitumisviis ja siinne õhkkond
oleks selline, kus me mõistame, et inimesi tuleb kohelda õiglaselt.
Neid tuleb kohelda õigesti.
See on see, milles õigsuse teod ja nende rakendamine seisneb.
Ole õige oma väärtushinnangutes ja sa näed neist lähtuvat head vilja.
See on üks lihtsamaid viise elada õigsust täis elu -
jääda kindlaks oma veendumustele
ja uskuda, et Jumal rajab läbi oma Sõna
õige raamistiku ja õiged veendumused su elule.
Ja siis vaata vaid, millist vilja see hakkab kandma su elus!
Aamen.
Õigsus tegudes ja õigsus otsuste langetamisel.
Ehk teisisõnu - langeta õigeid otsuseid.
Me seisame pidevalt otsuste langetamisega silmitsi
ja seda eriti ka suurlinnades,
kus sind otsuste langetamise osas tiritakse ja tõmmatakse siia-sinna.
Halvim, mida teha saad, on olla otsustusvõimetu.
Kui sa aga usud, et õigsus peab väljenduma tegudes
ja sa lased Kristuse õigsusel teha tööd enda sees,
siis annab Jumal sulle ka võime langetada häid ja õiglasi otsuseid,
mis toovad elu
ja mitte valesid otsuseid, mis toovad hävingu ja surma.
Esindades Kristust läbi õigsuse laseb Jumalal hea välja paista.
Ta on uskumatult ilus ja võimas, mistõttu on lausa traagiline,
kui kohutava mulje mõned nn "kristlased" Jumalast jätavad.
Tänu oma karmusele, hukkamõistvale suhtumisele,
kriitikameelele ja negatiivsusele,
mida nad ka sotsiaalmeedias igal pool julmalt pritsivad.
Samas, kui me peaks olema rahvas, kes esindab Jeesust parimal moel.
Aamen!
Esindavad Tema armu.
Kõige imelisemat evangeeliumi, mis üldse olemas -
sõnumit Jeesusest, kelle süli on alati avatud kõigile,
nii et kes iganes soovib, võiks tulla Ta juurde.
Ta ei näita kellelegi näpuga.
Ega vibuta kellelegi sõrmega.
Vabandust! Ma tean, et koguduses pole ilus näpuga näidata,
aga see oli lihtsalt näide.
Seetõttu valisin ka kõige toredama nimese siit saalist,
kellele näitlikult näidata.
Fantastiline!
Nii et õigsus meie käitumises, õigsus meie alandlikkuses.
Osade inimeste puhul küll on alandlikkus
hoopis uhkuse väljundiks.
See on selline võlts alandlikkus.
Õigsus oma reaktsioonis, mitte vastu reageerimises.
See on midagi nii võimast ja erilist.
Heebrealastele 11:33 "Kes usu läbi vallutasid kuningriike,
mõistsid kohut, said kätte tõotusi..."
Jeesus on tõotuste pidaja nii nagu Jumalgi.
Vahel me pettume inimestes,
kes lubavad nii palju, aga teevad nii vähe.
On äärmiselt kurb, et on inimesi, kes lähevad Jumala juurest ära,
kuna nad kohtavad hämmastavaid inimesi,
kes tegelikult polegi need, kes nad välja paistsid.
Kuid siinkohal võin täiega kinnitada, et Jumal on tõotuste pidaja Jumal,
keda kutsutakse ka lepingu Jumalaks.
Ehk teisisõnu - Ta peab oma sõna.
Piiblis on öeldud, et Jumal peab oma lepingut
tuhandenda põlveni.
See hõlmab siis ka sind, sest üks põlvkond tähendas 40 aastat.
Mõned ütlevad ka 70 aastat, teised ikka 40,
aga üks põlvkond tähistas 40 aastat
ja Jumal on tõotanud pidada lepingut tuhandenda põlveni.
Kui palju see teeb? 40 000 aastat, kas pole?
Ehk siis sinuga on kõik hästi,
sst kui põlvkonnad kestavad 40 000 aastat siinpool igavikku,
on nendega kõik kombes.
Nii et Jumal on lepingu pidaja Jumal.
Selleks pole üldse palju vaja, et kogeda pettumusi elu suhtes -
piisab vaid sellest, kui mõnda aega siin ilma peal elada.
Kui aga elada piisavalt kaua,
uskudes Jumalasse ja hoides kinni Tema tõotustest,
siis võin öelda ainuüksi oma kogemustest
ja mitte vaid sõnu tehes,
et Jumal on aja peale imeliselt ustav.
Kui sa Teda tõesti usaldad ja oma elus esikohale sead.
"Kes usu läbi vallutasid kuningriike, mõistsid kohut, said kätte tõotusi,
sulgesid lõvide suud..."
Nad sulgesid lõvide suud!
Taaniel tegi küll ka seda,
aga see polnud ju ometigi midagi muud "kui vaid üks piiblilugu"!
Taaniel seal lõvipuuris.
Kuidas sa aga sulged lõvi suu?
Minu jaoks kõlab see ikka täiega jõulise ja meheliku usuna.
See, et sulgeda seeläbi lõvi suu.
Kuid Piibel ütleb nii, et nad sulgesid usu läbi lõvide suud.
Piibel nimetab ka Saatanat kui möirgavaks lõviks.
1 Peetruse 5:8 ütleb Saatana kohta:
"Teie süüdistaja, kurat, käib ringi nagu möirgav lõvi,
otsides, keda neelata."
Üks olulisi asju,
mida saad otsustada usu kaudu möirgava Saatana suhtes,
kes tahab neelata Jumala tõotusi sinu elu suhtes,
on see, et sa otsustad, et sa ei lase tal neid neelata.
Et kui vanlane tahab su käest midagi neelata,
sa ei lase, vaid sulged ta suu.
Pead ütlema: "Ma ei lase sul seda teha!"
Vahel on aegu, kus tundub, et me põgeneme Saatana eest,
kuid Piibel ei õpeta meile seda.
Piibel õpetab hoopis seda,
et me peame hoidma Jumala ligi, seisma vastu Kuradile
ja siis põgeneb hoopis tema meie eest!
Usun, et see on ka Jumala tahe meie koguduse suhtes.
Et me poleks kogudus, kes muretseks Saatana pärast
ja pidevalt jookseks ta eest.
Ei!
Hoidkem hästi Jumala ligi, ülistagem Teda
ja elagem usku täis elu,
nii et kui me hoiame Jumala ligi ja seisame vastu Kuradile,
näeme me hoopis teda põgenemas kõige selle osas,
mis puudutab tema plaane ja strateegiaid
neelata ja hävitada Jumala eesmärke su elus.
See, mis Jumalal on sinu jaoks valmis pandud, on liiga oluline,
et lasta hingevaenlasel see ära röövida!
Sest ta on petis!
Petis, kes käib ringi kui möirgav lõvi.
Ta isegi pole möirgav lõvi,
aga ta käib ringi, kui möirgav lõvi.
Muide, kuulsin kord, et möirgav lõvi pole üldse see,
kelle pärast muretsema peaks.
Me teame, et on olemas emalõvi ja isalõvi
ja kui inimesed kuulevad lõvi möiret, panevad nad jooksu.
Kuid tegelikult on see lõks, sest ohtlik pole mitte see möirgav lõvi,
vaid hoopis see, kes on ootel seal, kuhu jooksed.
Nii on ka meil kalduvus põgeneda Saatana eest,
või põgeneda selle möirge eest,
kui samas peaksime julge usu läbi jääma just püsima.
Kuid kuidas? Hoides väga Jumala ligi.
Hoides Jumala ligi läbi ülistuse, milles peitub vägi
ja mille näol pole tegu vaid mingite ilusate lauludega.
Kuhu iganes sa ka maailmas ei läheks -
ülistus keskendub sellele, kes Jumal on.
See keskendub Jumala suurusele.
Kui me laulame, et tõstame kõrgeks oma Issandat,
siis see tähendab, et Jumal muutub ka suuremaks.
Kui aga Jumal muutub suuremaks, siis mis saab su probleemidest?
Mis saab su kahtlustest, hirmudest ja ebakindlusest?
Meie jääme väiksemaks ja Jumal saab suuremaks,
saades kogu au.
Ja meil on see julge, mehine usk, mis võtab Saatana rajalt maha.
Ma ei ela oma elu hirmus Saatana ees,
sest Jeesus on andnud meile võidu ja Saatan on lüüa saand vennike.
Nii et elus on aegu, kus lihtsalt pead ajama selja sirgu
ja kiskuma maha kõik Saatana hirmu allikad.
Pead otsustama, et oled Jumala laps, kes seisab Tema Sõnal
ja usub seda, mida Jumal sulle on öelnud.
Võin siinkohal kinnitada,
et olen ka ise pidanud rinda pistma paari "kuningaga",
kes on põhjustanud vastuseisu.
Kuid meie ei teeni vaid mingit kuningat,
aga kuningate Kuningat;
suure algustähega Kuningat!
Ehk siis, olles kõigi kuningate Kuningas,
võib Ta allutada ükskõik, millise kuninga,
ükskõik, millal ja ükskõik, kus kohas.
Ma ei tea, kuidas on teiega, aga mulle annab see küll indu juurde.
Ma ei saa just tihti rääkida ainult usust,
nii et olen täiega nautinud seda.
Tunnen end kohe täiega nagu usu kuulutajana!
Nad sulgesid lõvide suud.
Vahel tuleb sulgeda süüdistaja suu.
Saatanat nimetatakse ka vendade süüdistajaks,
kellele meeldib näpuga näidata ja tuua hukkamõistu.
Hukkamõistuga on selline lugu, et see ei kao mitte kusagile;
sel pole aegumiskuupäeva.
Kui Saatan on saanud panna sind elama kahetsuste ja hukkamõistu all
tänu mõnele patule, eksimusele või läbikukkumisele kaugel minevikus,
mis paneb sind tundma end alaväärsena,
siis tahan öelda sulle:
sa pead hakkama sulgema lõvide suid.
Peatama selle, kes käib ringi kui möirgav lõvi,
et leida neid, keda neelata.
Pead otsustama, et tema süüdistuste kehtivusaeg on läbi su elus
ja sa elad nüüd tuginedes Jeesuse armule ja tõotustele.
Ei mingit maad enam süüdistustele, mis tõstavad häält iga kord,
kui oled lähedal mõnele oma võidule.
Igakord, kui tahad ülistada ja tõsta oma pühad käed,
voolates Jumala vaimus.
Ja siis korraga tõuseb see väärtusetuse tunne taas.
Kuna aga Saatan on valetaja, siis sa peaksid sulgema ta suu,
otsustades, et tema süüdistustel pole mingit kohta su elus.
Kui sul tekkib mõni kiusatus, pead sulgema kiusaja suu.
Piiblis on öeldud, et Jumal ei kiusa kedagi.
Mitte kedagi!
Piibel ütleb ka, et Jumal ei lase ühelgi kiusatusel tulla me ellu,
mille ületamiseks Ta ei annaks meile jõudu.
Seetõttu, kui sul tekkib kiusatus teada saada, kust see kõik tuleb
ja kuidas sulgeda lõvi suu,
siis kui aus olla - ma pole kunagi käinud džunglis
ega rakendanud seda,
et joosta pigem möirgaja poole, kui et möirgaja eest ära.
Kui sa aga peaks proovima, siis anna mulle ka teada, kuidas läks.
Mulle täitsa meeldiks teada, kuidas see toimib seal päris džunglis?
Küll aga tean ma seda, et kiusatused on osa elust.
Sa pole ainus, kes nendega maadleb. Sa pole!
Kiusatused on osa elust.
Kui meil aga on usku, mis suudab sulgeda kiusaja suu,
ehk siis - kui kiusatus ei valitse sind, vaid sina valitsed kiusatuse üle,
siis sa võid ka elada võidukat elu
ja näha selle vilja oma elus.
Sa võid ehk tunda end täieliku luuserina kiusatuste vallas,
sest igakord, kui mõni kiusatus tuleb, oled sa selle suhtes nõrk ja haavatav.
Kuidas aga oleks,
kui hakkaks ka selles osas uskuma Jumalasse
ja selle asemel, et vahtida tõtt kiusatusega,
sa pöördud Jumala Sõna poole ja ammutad sealt elu andvat väge.
Ühtlasi aga ka otsustades, et suurem on see, kes on sinu sees,
kui see, kes seal kiusatuse taga
ja sa lihtsalt sulged selle lõvi suu.
Mitte vaid Piibel pole täis erinevaid usukangelasi.
Heebrea kiri räägib meile küll neist suurtest usukangelastest,
kuid usukangelasi leidub ka tänapäeval.
Vahel võib selleks olla mõni vanamemm oma palvekambris,
kes vaatamata olukordadele loodab Jumala abile
oma laste ja pere osas, nähes ka läbimurdeid.
See võib olla mõni ärimees, kes keset suurt vastuseisu
haarab kinni Jumala Sõna printsiipidest
ja elab Jumalale, austades Teda ka oma rahaga.
Ja tänu usule Jumalasse näeb võite oma elus.
Võib-olla on tegu kellegagi, kes käib koolis või kuskil koolitusel
ja vajab Jumala abi selleks, et tulla toime kõigega, mis tarvis.
Ja ta kogeb, kuidas Jumal tuleb ning annab talle tarkusesõna
või tunnetusesõna otse seal klassiruumis,
mis annab talle üleloomuliku tarkuse.
Loomulikult peab ka ise õppima ja pingutama, aga siiski.
Nii et ma tean paljusid usukangelasi.
Vahel võib olla tegu mõne üksikemaga,
kes kasvatab üksi oma lapsi, kuid kelle usk on täiega Jumalas,
et näha oma lapsi saavutamas Tema suuri eesmärke oma elus.
Seega otsusta sinagi elada oma elu treenides oma usku,
et su usulihased saaksid tugevaks ja sa saaksid vajadusel kasutada neid.
See on see, mis aitab sul püsima jääda,
sest meie usk ei ole meie usus, vaid Jeesuses.
Olin 7-17 aastasena telestaar.
Nii et mind saatis pidevalt üks surve ja teadmine,
et see, kes ma olen, sõltub minu saavutustest.
Seega olin vägagi saavutustest juhitud.
Kui mul oli mõni eesmärk,
mida ma mingil põhjusel ei saavutanud,
oli tunne, otsekui kogu mu maailm oleks kokku kukkunud.
Seda juhtus ikka ja jälle,
mistõttu usun, et see oli ka peamine põhjus
minu depressiooni tekkele.
Parim viis, kuidas oma kogemuse põhjal
depressiooni kirjeldada,
on see, et sa elad kui ühes mustas mullis.
Voodist välja saamine oli tohutult raske.
See oli tohutu saavutus saada midagi selga
ja vedada end elutuppa.
Mu silme ees oli kui pilt mäest ja ma unistasin ronida selle tippu
ning olla lähemal Jumalale.
Kui ma aga hakkasin enam uskuma ja usaldama Jumalat,
muutis see kõik.
Jumal hakkas mulle tasapisi näitama, et kui ma vaid usaldan Teda,
kannab Tema kõige eest hoolt.
Pidin panema tähele Püha Vaimu häält ja uskuma,
et Jumal teeb, mida on tõotanud.
Ta lubas kõrvaldada selle hirmu, kahtluste ja depressiooni mäe
ja Ta ka tegi seda.
Nii suutsin ületada kõik selle,
mis seisis tee peal ees mu tervenemisele,
eesmärgile ja kutsele elus.
See pole olnud mingi sile ja sirge tee mu jaoks,
kuid see mägi on läind'!
Usaldus Jumala vastu on olnud aluseks sellele,
kes minust on saanud ja millesse Jumal mind on juhtimas.
Tunnen, et olen alles nüüd tärganud ellu.
See üks nimi, mis kõrgeim kõigist teistest
Tema kuulsus on suurem, kui maailm, mille Ta ise loonud
Tema kiitus kajab kaugemale tähtedest
Ja kõlab meie südameis
Suurim kõigist
Tema pale kiirgab eredamalt kui päike
Tema arm on sama piiritu, kui Ta armastus
Ta valitseb ja Tema tiivasulgedes on tervis
Kuningas üle kõigi kuningate
Suurim kõigist
Tõstkem pilgud, sest me Kuningas on tulnud
Maailma valgus sirutumas me poole
Pole ühtki teist nime, pole ühtki teist nime
Kui Jeesus Kristus, meie Jumal
Võitmatuna istumas kõrgeimas paigas
Mäed kummarduvad, kui tõstame kõrgeks Ta nime
Pole ühtki teist nime Pole ühtki teist nime,
kui meie Jumala, Jeesuse Kristuse oma
Olgu sul lootust, kui maailm su ümber segaduses näib
Vaata ristil saavutatud võidule
Ta vägi on võitnud nii surma kui ka haua
Me elu peitub Temas, suurimas nimes, mida eales leida võib
Tõstke oma silmad, sest Kuningas on saabunud
Maailma valgus ulatumas meieni
Pole ühtki teist nime Pole ühtki teist nime,
kui meie Jumala, Jeesuse Kristuse oma
Võitmatuna istumas kõrgeimas paigas
Mäed kummarduvad, kui tõstame kõrgeks Tema nime
Pole ühtki teist nime Pole ühtki teist nime,
kui meie Jumala, Jeesuse Kristuse oma
Kõik, kes te esindate siin ükskõik, millist linna, küla, alevit või kogudust
kuulutagem veelkord üheskoos:
Kogu maa saab rappuma ja värisema Ta ees
Kõik ahelad purunevad
Kui maa ja taevas laulavad üheskoos
Püha on see nimi Püha on see nimi
Püha on Jeesuse Kristuse, me Jumala nimi
UUS ÕPETUS
PASTOR BRIAN HOUSTON'ilt
Me peame mõistma, et pole ühtki teist nime.
Et kogu kaitse, turvatunne, varustatus, meelevald ja rahu
lähtuvad vaid sellest ühest ja imelisest nimest, milleks on
JEESUS
Järgmine peatus on 2 minuti pärast.
Mul on hea meel, et vaatasid meid täna
ja loodetavasti oli kogu kuuldu elustavaks sõnumiks sulle.
Oleks tore kuulda sinust,
nii et võta minuga ühendust kas E-maili, Twitteri v Instagrami teel.
Soovin sulle Jumala parimat
ja kõige selle kätte saamist, mis Tal on sul jaoks,
sest Ta armastab sind!
Leia endale hea kogudus ja sulle hakkab meeldima seal.
Ole õnnistatud ja kena uut nädalat!
Tõlge: Anne-Ly Raukas